armvectores/hy_wikipedia_2023 huggingface dataset:
Մոնտրյո

Մոնտրյո (ֆր.՝ Montreux), քաղաք Շվեյցարիայի արևմուտքում գտնվող ֆրանսախոս Վո նահանգում։ Մոնտրյոն զբոսաշրջային քաղաք է, այսպես կոչված Շվեյցարական Ռիվերայում, որն ունի բազմաթիվ հյուրանոցներ։ Քաղաքը հայտնի է իր ջազզի փառատոնով, որն անցկացվում է ամեն տարվա հուլիսի սկզբին՝ սկսած 1967 թվականից։


== Աշխարհագրություն ==
Մոնտրյոն տեղակայված է Ժնևի լճի ափին, Լոզանի և Վիլնյովի միջև, ավանդական գինեգործության շրջանի կենտրոնում։ Կլիման մեղմ է՝ մի կողմից գտնվում է Ժնևի լճի ազդեցության տակ, մյուս կողմից՝ Ալպերի։


== Պատմություն ==
Մոնտրյոն եղել է ձկնորսների և գինեգործների ոչ մեծ ավան։ 19-րդ դարից սկսած Մոնտրյոն դառնում է Եվրոպայի առաջին զբոսաշրջային տեղերից մեկը։ Եվրոպայի բազմաթիվ երկրների արիստոկրատներ գնում էին Մոնտրյո, որպեսզի անցնեին ժամանակին մեծ պահանջարկ ունեցող «խաղողային» բուժման կուրսը։
1897 թվականին ռեժիսոր Ժորժ Մելիեսը Մոնտրյոյում հիմնադրում է «Սթար ֆիլմ» ստուդիան և սկսում ակտիվ ֆիլմարտադրություն։
1904 թվականին քաղաքում բացվեց բարձրակարգ հյուրանոց «Մոնտրյո-Փելեսը», որն այսօր էլ համարվում է շվեյցարական Ռիվերայի ամենահայտնի հյուրանոցներից մեկը։ 1936 թվականի հունիսի 22-ից հուլիսի 21-ը անց է կացվել Սևծովյան նեղուցների ռեժիմի վերաբերյալ կոնֆերանս, որին մասնակցել են ԽՍՀՄ-ը, Թուրքիան, Մեծ Բրիտանիան, Ֆրանսիան, Ավստրալիան, Հարավսլավիան, Բուլղարիան, Ռումինիան, Հունաստանը և Ճապոնիան, և ընդունվել է 1936 թվականի Մոնտրյոյի կոնվենցիան։

Դիփ Փարփլ խումբը իր «Smoke on the Water» երգում ներկայացրել է 1971 թվականին տեղի ունեցած դեպքը, երբ Ֆրենկ Զապպայի համերգի ժամանակ երկրպագուներից մեկը ազդանշանային ատրճանակից կրակեց «Մոնտրյո» խաղատան առաստաղին, որի հետևանքով առաջացած հրդեհը խաղատան այրման պատճառ դարձավ։ Երգի վերնագիրը «Smoke on the Water» («Ծուխը ջրի վրա») արտահայտում է այն պատկերը, որը խմբի անդամները տեսել էին իրենց հյուրանոցի պատուհանից, երբ հրդեհի ծուխը պատել էր Ժնևի լիճը։ 


== Սպորտ ==
Սկսած 1984 թվականից՝ Մոնտրյոյում անց է կացվում կանանց վոլեյբոլի միջազգային մրցաշար «Volley Masters», որին մասնակցում են աշխարհի ուժեղագույն հավաքականները։ Մրցաշարը պաշտոնապես ճանաչվել է վոլեյբոլի միջազգային ֆեդերացիայի կողմից, որը գտնվում է հարևան Լոզան քաղաքում։


== Մարդիկ ==
Վլադիմիր Նաբոկովը 1960 թվականից սկսած մինչև մահը՝ 1977 թվականը, իր կնոջ Վերայի հետ ապրել է Մոնտրյոյում (1964 թվականից նրանք համար են վերցրել «Մոնտրյո Փելես» հյուրանոցում)։ Նաբոկովը թաղված է Մոնտրյոյի մոտ գտնվող Կլարանս (ֆր.՝  Clarens) քաղաքի գերեզմանատանը։ Նրա մահից հետո Վերա Նաբոկովան Լոզանի համալսարանի Կենդանաբանական թանգարանին փոխանցեց ամուսնուն պատկանող թիթեռների հավաքածուն։

Պյոտր Իլյիչ Չայկովսկին, Լև Տոլստոյը և Իգոր Ստրավինսկին իրենց ժամանակին ապրել և հանգստացել են Մոնտրյոյում։
Ստրավինսկու պատվին Մոնտրյոյում համերգասրահ են անվանել։
Mountain Studios ձայնագրման ստուդիան, որը գտնվում է խաղատան շենքում, 1979-1993 թվականներին պատկանել է Քուին խմբին։ Այդ ստուդիայում են ձայնագրվել Jazz, Hot Space, A Kind of Magic, The Miracle, Innuendo, Made in Heaven երգերը, ինչպես նաև  ԷյՍիԴիՍիի, Իգի Փոփի, Դեվիդ Բոուիի, Քրիս Ռիի, Ռոլինգ Սթոունզի որոշ ալբոմներ։


== Ծանոթագրություններ ==


== Արտաքին հղումներ ==
Մոնտրյո քաղաքը՝ որպես Շվեյցարիայի տուրիստական շրջան (ռուս.)
Մոնտրյո քաղաքի քարտեզը (ռուս.)
Իվան Օրդեց

Իվան Օրդեց (ուկրաիներեն՝ Іван Ордець, հուլիսի 8, 1992(1992-07-08), Բլիժնեե (ավան, Վոլնովախսկի շրջան), Վոլնովախսկի շրջան, Դոնեցկի մարզ, Ուկրաինա), ուկրաինացի պրոֆեսիոնալ ֆուտբոլիստ։ Ներկայումս հանդես է գալիս Շախտյոր Դոնեցկի և Ուկրաինայի ազգային հավաքականի կազմում։ Խաղում է կենտրոնական պաշտպանի դիրքում։


== Ակումբային կարիերա ==


=== Շախտյոր Դոնեցկ ===
Օրդեցը Շախտյոր Դոնեցկի ակադեմիայի սան է։ Շախտյորի առաջին կազմ տեղափոխվել է 2009 թվականին։ 2011 թվականին վարձավճարով միացել է Մարիուպոլին, սակայն թիմի կազմում ոչ մի խաղ չի անցկացրել։ 2013-14 մրցաշրջանում Օրդեցը կրկին վարձավճարով տեղափոխվեց Մարիուպոլ։ Իր պրոֆեսիոնալ դեբյուտը նշեց 2013 թվականի մարտի 2-ին՝ Մետալուրգ Զապորոժիեի դեմ խաղում։ Իր առաջին գոլը խփեց ապրիլի 12-ին՝ Վոլին Լուցկի դեմ խաղում։ Մարիուպոլի կազմում Օրդեցը անցկացրեց 1․5 մրցաշրջան՝ մասնակցելով 39 խաղի և դառնալով 3 գոլի հեղինակ։
Շախտյորի կազմում իր դեբյուտը Օրդեցը նշեց 2014 թվականի հուլիսի 27-ին՝ Մետալուրգ Զապորոժիեի դեմ խաղում։ Եվրոպական առաջնություններում իր դեբյուտը նշեց 2014 թվականի նոյեմբերի 5-ին՝ ԲԱՏԷ Բորիսովի դեմ Չեմպիոնների Լիգայի խաղում։ Իր առաջին գոլը Շախտյորի կազմում խփեց 2016 թվականի օգոստոսի 21-ին՝ Դնեպրի դեմ խաղում։


== Միջազգային կարիերա ==
Օրդեցը ներկայացրել է Ուկրաինան երիտասարդական հավաքականներում։
Իր դեբյուտը Ուկրաինայի ազգային հավաքականում Օրդեցը նշեց 2014 թվականի մայիսի 22-ին՝ Նիգերի դեմ խաղում։ Այս խաղում նա դարձավ գոլի հեղինակ՝ օգնելով իր թիմին հաղթել 2-1 հաշվով։


== Կարիերայի վիճակագրություն ==


=== Ակումբային վիճակագրություն ===
2018 թվականի մարտի 17-ի դրությամբ


=== Միջազգային վիճակագրություն ===
2018 թվականի մարտի 17-ի դրությամբ


=== Միջազգային գոլեր ===


== Նվաճումներ ==


=== Ակումբային ===


====== Շախտյոր Դոնեցկ ======
Ուկրաինայի առաջնություն․ 2016-17
Ուկրաինայի գավաթ․ 2015-16, 2016-17
Ուկրաինայի սուպերգավաթ․ 2014, 2015, 2017


== Ծանոթագրություններ ==


== Արտաքին հղումներ ==
Օրդեցի պաշտոնական Ինստագրամի էջը
Օրդեցը transfermarkt-ում
Օրդեցը WhoScored.com կայքում
Օրդեցը Շախտյորի պաշտոնական կայքում
Օրդեցը ՈՒԵՖԱ-ի պաշտոնական կայքում
Քիմ. մերկ ճշմարտություն

«Քիմ. մերկ ճշմարտություն» (անգլ. Kim), գրող, լրագրող Շոն Սմիթի հուշագրությունը սկանդալային աստղ Քիմ Քարդաշյանի մասին։ 2022 թվականին գիրքը հայերեն է թարգմանել և հրատարակել Newmag հրատարակչությունը։ Հայերեն թարգմանության հեղինակը Լիլիթ Գրիգորյանն է։ Գրքի շնորհանդեսը տեղի է ունեցել 2022 թվականի դեկտեմբերի 8-ին։


== Բովանդակություն ==
Գրքում հեղինակն անդրադառնում է Քիմ Քարդաշյանի կյանքի բոլոր դրվագներին՝ մանրամասն ներկայացնելով աշխարհի ամենահայտնի հայուհու կենսագրությունը, նրա հաղթահարած դժվարություններն ու հաջողության պատմությունը։ Գրքում կան քիչ հայտնի փաստեր։ Հեղինակը պատմում է Քիմի մանկության, պատանեկության, սիրային կյանքի, սկանդալների, ամուսնությունների, շոու բիզնեսի բարձունքները նվաճելու մասին։ Մանրակրկիտ անդրադարձ կա նաև Քիմի հայաստանյան այցին։  
Շոն Սմիթը հայտնիների կյանքը հետազոտում է որպես հետաքննող լրագրող և ներկայացնում փաստեր՝ հեռու մնալով ասեկոսեներից։ 


== Ծանոթագրություններ ==
Շողակն (համույթ)

Շողակն ժողովրդական համույթ, հայկական երաժշտական համույթ։ Հանդես է գալիս աշուղական ու ժողովրդական կատարումներով, ներկայացնում է ժողովրդական երգը և նվագարանները` դուդուկ, զուռնա, դհոլ, քանոն, քամանչա, շվի, բլուլ, ուդ և դափ։ Համույթի հիմնադիրն է ՀՀ վաստակավոր արտիստ Հասմիկ Հարությունյանը։


== Պատմություն ==
Համույթը հիմնադրվել է Երևանում, 1995 թվականին։ Անսամբլի առաքելությունն է ժողովրդական արվեստում կոմիտասյան ավանդույթները պահպանելն ու դրանք սերունդներին փոխանցելը։
Համույթը մենահամերգներով հանդես է եկել ԱՊՀ երկրներում, Եվրոպայում, Շվեյցարիայում, Պորտուգալիայում, Լեհաստանում, Մերձավոր Արևելքում, ԱՄՆ-ում։ «Շողակն» անսամբլի երաժշտությունը հնչում է Ատոմ Էգոյանի «Արարատ» ֆիլմում։


== Անդամներ ==
Հասմիկ Հարությունյան, երգչուհի
Գրիգոր Թաքուշյան, դուդուկ
Ալեքսան Հարությունյան, երգիչ
Վարդան Բաղդասարյան, քամանչա
Գևորգ Դաբաղյան, դուդուկ, զուռնա
Կարինե Հովհաննիսյան, քանոն
Կամո Խաչատուրյան, դհոլ
Լևոն Թևանյան, շվի, բլուլ, պկու և պարկապզուկ


== Ձայնասկավառակներ ==
Հայկական երաժշտություն, 1995 թ.
«Հայկական անթոլոգիա», 2002 թ.
«Գորանի. Հայկական ժողովրդական պարեր», 2002 թ.
«Հայկական ավանդական պարեր», 2004 թ.
«Հայկական օրորոցայիններ», 2004 թ. («Նյու Յորք Թայմս» պարբերականի կողմից ճանաչվել է «Համաշխարհային երաժշտության լավագույն ձայնասկավառակ», 2004 թ.)
«Երաժշտություն Հայաստանից», 2008 թ.


== Ծանոթագրություններ ==


== Արտաքին հղումներ ==
Համույթի էջը youtube կայքում
Traditional Crossroads
Road to Armenia Archived 2018-10-07 at the Wayback Machine.
Մալիե Զոզուլինցի

Մալիե Զոզուլինցի (ուկրաիներեն՝ Малі Зозулинці), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Մալիե Զոզուլինցի գյուղում բնակվում էր 302 մարդ։ Բնակավայրը զբաղեցնում է 1457 կմ² տարածք։ Բնակչության խտությունը կազմում էր 207,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(991) ՄաքԴոնալդա

(991) ՄաքԴոնալդա (անգլ.՝ McDonalda), աստերոիդ աստերոիդների հիմնական գոտում։ Հայտնաբերվել է 1922 թվականի հոկտեմբերի 24-ին Օտտո Ստրուվեի կողմից Ուիլիամս Բեյում։
Միջին հեռավորությունը Արեգակից կազմում է 3,152764 ա. մ., առավելագույնը մոտենում է 2,6692 ա. մ. հեռավորության վրա և հեռանում 3,6363 ա. մ.։ Արեգակի շուրջ մեկ ամբողջական պտույտ է կատարում 2044,73 երկրային օրվա ընթացքում, իր ուղեծրով շարժվելով միջինում 0,176063 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,07° անկյուն։
ՄաքԴոնալդա աստերոիդը պատկանում է Ֆեմիսի աստերոիդների ընտանիքին, որի մեջ ներառված են այս պահին հայտնի 535 անդամներ։ Ընտանիքի ներքին սահմանը անցնում է 3,08 ա. մ., իսկ արտաքին սահմանը՝ 3,24 ա. մ. հեռավորության վրա։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(991) ՄաքԴոնալդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զաբրոդի (գյուղ, Բոգոդուխովի շրջան)

Անվան այլ կիրառումների համար տե՛ս՝ ԶաբրոդիԶաբրոդի (ուկրաիներեն՝ Заброди), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1794 թվականին։
2001 թվականի տվյալներով Զաբրոդի գյուղում բնակվում էր 673 մարդ։ Բնակավայրը զբաղեցնում է 2,29 կմ² տարածք։ Բնակչության խտությունը կազմում էր 293,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կեեռի

Կեեռի (էստ․՝ Keeri), գյուղ Էստոնիայի Տարտումաա նահանգի Նիո շրջանում։
2011 թվականի տվյալներով գյուղում բնակվում էր 42 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Այուչայ

Այուչայ, գետակ Հայկական լեռնաշխարհում, Քասաղ գետի աջակողմյան օժանդակը։ Սկիզբ է առնում Արագածի լանջերից։ Ղ. Ալիշանը կասկածանքով սրա հետ է նույնացնում Սիմեոն Երևանցու հիջատակած Գյսւլեիկը և գերմանացի ճանապարհորդ Կոխի նշած Ծարծածը (Zarzadz)։


== Ծանոթագրություններ ==
Սան Վալենտին

Սան Վալենտին (պորտ.՝ São Valentim) համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Էրեշինի մեջ։ Բնակչությունը կազմում է 3 732 մարդ, ըստ 2006 թվականի տվյալների։ Տարածքը կազմում է 154,187 կմ2։ Բնակչության խտությունը՝ 24,2 մարդ/կմ²։


== Վիճակագրություն ==
Համախառն ներքին արտադրանքը կազմել է 39 205 707,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 10 039,87 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,766։


== Պատմություն ==
Քաղաքը հիմնադրվել է 1959 թվականի փետրվարի 17-ին։
Քվինսլենդի խոնավ արևադարձներ

Քվինսլենդի խոնավ արևադարձներ (անգլ.՝ Wet Tropics of Queensland), ՅՈՒՆԵՍԿՕ-ի Համաշխարհային ժառանգության օբյեկտ Ավստրալիայի մայրցամաքային հյուսիսարևելյան ափին՝ Քվինսլենդ նահանգի տարածքում։ Օբյեկտն իրենից ներկայացնում է վայրի բնության շրջան՝ ծածկված խոնավ արևադարձային անտառներով, և տարբերվում է ռելիեֆի բազմազանությամբ (գետեր, կիրճեր, ջրվեժներ, սարեր)։ Գտնվում է Դեյնթրի գետի հովտում՝ զբաղեցնելով 8940 կմ2 տարածք։ Համաշխարհային ժառանգության ցանկում ընդգրկվել է 1988 թվականին։
Օբյեկտի տարածքում առանձնանում են երեք հիմնական աշխարհագրական տարածաշրջան՝ Մեծ Ջրբաժան լեռնաշղթայի բարձրավանդակը, Մեծ ժայռերի տարածքն արևելքում և ափամերձ հարթավայրերը։ Սարահարթն ունի խիստ ողողամաշված ռելիեֆ, որը ձևավորվել է ինչպես էրոզիայի, այնպես էլ անցյալում հրաբխային ակտիվության արդյունքում։ Պահպանվել են առանձին լավային կոներ և խառնարանային լճեր։ Մեծ ժայռերի տարածքն իրենից ներկայացնում է խիստ մասնատված տեղանք, որը ենթարկվել է աղետալի էրոզիայի։ Կան բազմաթիվ կիրճեր և ջրվեժներ։ Համաշխարհային ժառանգության օբյեկտի հյուսիսային մասում գտնվում են կորալյան խութերի ընդարձակ շրջաններ։
Կլիմայի տատանվում է թացից մինչև շատ խոնավ։ Տարվա մեջ առանձնանում է երկու սեզոն՝ համեմատաբար չոր ձմեռ ու անձրևային ամառ։ Տեղումների տարեկան միջին քանակը տատանվում է ծովափին 4000 մմ-ից մինչեւ 1200 մմ արևմտյան մասում։ Միջին առավելագույն ջերմաստիճանը ամռանը ափերի մոտ կազմում է 31 °C, ձմռան ամիսներին՝ 5 °C-ով ցածր է։ Սարահարթում և ժայռերի շրջանում ամռանը ջերմաստիճանը տատանվում է 28-ից 17 °C, ձմռանը՝ 22-ից 9 °C:
Բուսական և կենդանական աշխարհները չափազանց հարուստ են. անտառներում գրանցված է շուրջ 380 բուսատեսակներ և 102 տեսակի կենդանիներ, որոնք անհետացման եզրին են կամ համարվում են հազվագյուտ։ Անտառներում բնակվում են Ավստրալիայում գրանցված բոլոր պարկավոր կենդանիների տեսակների 30 % - ը, չղջիկների տեսակների 58% - ը, գորտերի տեսակներ 29 %-ը, սողունների տեսակների 20 % -ը, թիթեռների տեսակների 58 % -ը  և թռչունների տեսակների 40%-ը։ Գիտական տեսանկյունից տեղական արևադարձային անտառները կարևոր նշանակություն ունեն, քանի որ Ավստրալիայի հին բուսականության  հսկայական կուտակումներ են՝ ձևավորված դեռևս այն ժամանակ, երբ ժամանակակից մայրցամաքը դեռևս Գոնդվանա գերմայրցամաքի մասն էր։ Կան մոտ 136 կմ2 մակերեսով մանգլենու ընդարձակ անտառային տարածքներ։
Տեղական անտառները հանդիսանում են ավստրալիայի բնիկների  տարաբնակեցման ավանդական վայր, որոնք բնակեցրել են տարածաշրջանն ավելի քան 50 հազար տարի առաջ։


== Ծանոթագրություններ ==


== Արտաքին հղումներ ==
Wet Tropics
Աստերոիդների ցանկ (174001-174100)

Աստերոիդների ցանկ (173901-174000)  • Աստերոիդների ցանկ  • Աստերոիդների ցանկ (174101-174200)
 Աստերոիդների ցանկ (173901-174000)  • Աստերոիդների ցանկ  • Աստերոիդների ցանկ (174101-174200)
Քրիստոֆ Մետցելդեր

Քրիստոֆ Մետցելդեր (գերմ.` Сhristoph Metzelder, նոյեմբերի 5, 1980(1980-11-05), Հալտերն ամ Զե, Recklinghausen, Մյունստեր, Հյուսիսային Հռենոս-Վեստֆալիա, Գերմանիայի Ֆեդերատիվ Հանրապետություն), գերմանացի նախկին ֆուտբոլիստ, կենտրոնական պաշտպան։
Իր կարիերայի մեծ մասը Քրիստոֆը անցկացրել է «Բորուսիա Դորտմունդ»-ի կազմում։ Նա հանդես է եկել նաև «Ռեալ Մադրիդ»-ի և «Շալկե 04»-ի կազմերում։ Բունդեսլիգայի շրջանակներում մասնակցել է 178 հանդիպման։
Քրիստոֆ Մետցելդերը 50 հանդիպում է անցկացրել Գերմանիայի ազգային հավաքականի կազմում։ Նա հավաքականի կազմում մասնակցել է ԱԱ 2006 թ.-ին և Եվրո 2008 թ.-ին։


== Ակումբային կարիերա ==


=== «Բորուսիա Դորտմունդ» ===
2000 թվականին Քրիստոֆ Մետցելդերը միացել է «Բորուսիա Դորտմունդ»-ին։ Իր առաջին մրցաշրջանում նա օգնել է թիմին դառնալ Գերմանիայի գավաթակիր։
2001/02 մրցաշրջանի ընթացքում ֆուտբոլիստը թիմի կազմում դարձել է Բունդեսլիգայի հաղթող։ Վնասվածքի պատճառով Մետցելդերը բաց է թողել ամբողջ 2003/04 մրցաշրջանը, իսկ հաջորդ մրցաշրջանում մասնակցել է 16 հանդիպման։
Թիմի կազմում ֆուտբոլիստը դարձել է 2 գոլի հեղինակ, որոնք նա խփել է «Մայնց 05»-ի և «Համբուրգ»-ի դեմ խաղերում։


=== «Ռեալ Մադրիդ» ===
2007 թվականի ապրիլի 18-ին Քրիստոֆ Մետցելդերը խզել է «Բորուսիա»-ի հետ ունեցած իր պայմանագիրը և ազատ գործակալի կարգավիճակով տեղափոխվել է «Ռեալ Մադրիդ»։
Իսպանական թիմի կազմում ֆուտբոլիստը անցկացրել է 3 մրցաշրջան, որոնց ընթացքում մասնակցել է 32 հանդիպման։


=== Վերադարձ տուն ===
2010 թվականի ապրիլի 27-ին Մետցելդերը հայտարարել է «Շալկե 04» տեղափոխվելու մասին։ Նա գերմանական թիմի կազմում հանդես էր եկել նա և 15 տարի առաջ։
Թիմի կազմում իր դեբյուտը ֆուտբոլիստը անցկացրել է «Համբուրգ»-ի դեմ խաղում։ Մետցելդերը մասնակցել է Չեմպիոնների լիգայի 10 հանդիպման։
Քրիստոֆի վերջին ակումբը եղել է «Հալտերն»-ը, որի կազմում անցկացրել է 2013/14 մրցաշրջանը։


== Անձնական կյանք ==
Մետցելդերի կրտսեր եղբայրը` Մալտեն նույնպես ֆուտբոլիստ է եղել, ով ևս հանդես է եկել «Բորուսիա Դորտմունդ»-ի կազմում։
Քրիստոֆը ունի մեկ աղջիկ` Էմման, ով ծնվել է 2009 թվականի հոկտեմբերի 17-ին։


== Ձեռքբերումներ ==


=== Ակումբային ===
Բունդեսլիգայի հաղթող - 2001/02
Գերմանիայի գավաթակիր - 2010/11
Գերմանիայի սուպերգավաթակիր - 2011
Լա Լիգայի հաղթող - 2007/08
Իսպանիայի սուպերգավաթակիր - 2008


=== Միջազգային ===
Աշխարհի առաջնության փոխչեմպիոն - 2002
Աշխարհի առաջնության բրոնզե մեդալակիր - 2006
Եվրոպայի առաջնության փոխչեմպիոն - 2008


=== Անձնական ===
«Բրավո» մրցանակի դափնեկիր - 2002


== Ծանոթագրություններ ==


== Արտաքին հղումներ ==
Քրիստոֆ Մետցելդեր պրոֆիլը BDFutbol կայքում
http://www.metzelder.de/ Քրիստոֆ Մետցելդեր. պաշտոնական կայք  (գերմ.)
Ատտաղ (լեռ)

Ատտաղ, լեռ Փոքր Կովկաս լեռնահամակարգում, գործածական է ռուսական աղբյուրներում։


== Ծանոթագրություններ ==
Չյորնայա (Զիմնյայայի վտակ)

Անվան այլ կիրառումների համար տե՛ս՝ Չյորնայա (այլ կիրառումներ)Չյորնայա (ռուս.՝ Чёрная), գետ Ռուսաստանում, հոսում է Յուրյանսկի շրջանում Կիրովի մարզում։ Գետաբերանը տեղակայված է Զիմնյայա գետի աջ ափին՝ 19 կմ հեռավորության վրա։ Գետի երկարությունը 10 կմ է։
Գետի ակունքը գտնվում է Հյուսիսային Ուրալի լեռներում, Յուրյա գյուղից 22 կմ հյուսիս-արևելք։ Գետը հոսում է անմարդաբնակ անտառային վայրում հարավ-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300312111100034426
Հիդրոլոգիական ուսումնասիրությունների կոդը - 111103442
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ժողովածու (570)

Ժողովածու 570, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 570 թվի տակ։ Ձեռագիրը գրվել է 1595 թվականին Արթուն գրիչի կողմից։ Ստացողը եղել է Աստուծատուր քահանա։ Գրված է թղթի վրա, որը ունի 13,3X10,4 չափս։ Ձեռագիրը կազմված է 199 թերթից։ Գրված է միասյուն, բոլրգիրով։ Պահպանակը ունի 4 էջ, գրված է՝ մագաղաթի վրա՝ լատիներենով։ Կազմը` կաշվեպատ տախտակ դրոշմազարդ, աստառը՝ սպիտակ մետաքս։ Հիշատակարաններ՝ 193ա, հետագայի՝ 196ա (1689 թ․):


== Բովանդակություն ==
Մխ․ Սկևռացւոյ Յաղագս հոմապատութևան ԺԲ առաքելոցն։
Ստ Օրբելևան թուղթ ի դիմաց հերետիկոսաց, հակաճառութիւն ընդդէմ երկաբնակաց։
Թուղթ Կոստանգիայ առ Հեթում։
Խրատք զռ ուղղափառ հաւատաց ևալս հայոց։


== Ծանոթագրություններ ==
Ջրամբար (գյուղ)

Անվան այլ կիրառումների համար տե՛ս՝ Ջրամբար (այլ կիրառումներ)Ջրամբար, գյուղ Հայաստանի Արագածոտնի մարզում, Քասաղ գետի աջ ափին, Ապարանի ջրամբարից հարավ։ Հեռավորությունը մարզկենտրոնից՝ 19 կմ հյուսիս-արևելք, բարձրությունը ծովի մակերևույթից՝ 1800 մ։


== Բնակչություն ==
Ջրամբար գյուղ 2001 թվականին ուներ 215, 2004 թվականին՝ 176 բնակիչ։


== Տնտեսություն ==
Բնակչությունը զբաղվում է գյուղատնտեսությամբ։


== Պատմամշակութային կառույցներ ==
Ջրամբարից 5 կմ հյուսիս գտնվում են Զովունի գյուղատեղին, Սուրբ Պողոս-Պետրոս (4-րդ դ.) և Սուրբ Վարդան 

(4-5-րդ դդ.) եկեղեցիները, «Թուխ Մանուկ» մատուռը (4-րդ դ.)։ 


== Տես նաև ==
Ջրամբարի պատմության և մշակույթի անշարժ հուշարձանների ցանկ (Արագածոտնի մարզ)


== Արտաքին հղումներ ==
Ջրամբար (գյուղ) բնակավայրը «GEOnet Names Server» կայքում։
2001 թվականի Հայաստանի մարդահամարի արդյունքները, Հայաստանի վիճակագրական կոմիտե
Kiesling, Rediscoving Armenia, p. 22, available online at the US embassy to Armenia's website Archived 2008-06-26 at the Wayback Machine.


== Ծանոթագրություններ ==
Պուխ

Պուխ, գյուղ Արևմտյան Հայաստանում, Բիթլիսի վիլայեթի Շիրվանի գավառակում կամ Խիզանի գավառակի Էրունի շրջանում։


== Բնակչություն ==
XIX դարի սկզբին ուներ 10 տուն քուրդ բնակիչ։


== Պատմամշակութային կառույցներ ==
Պուխն ուներ Ս. Կիրակոս անունով հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Առաղ (Մշո գավառ)

Անվան այլ կիրառումների համար տե՛ս՝ Առաղ (այլ կիրառումներ)Առաղ, գյուղ Արևմտյան Հայաստանում, Բիթլիսի վիլայեթի Մշո գավառում, Տարոնում։ Գտնվում է Մուշ քաղաքից 4-5 կմ հարավ-արևելք, Մեղրագետի հովտում՝ Մեղրագետի ձախ վտակներից մեկի ափին։


== Աշխարհագրություն ==
Գյուղի հարավ-հարավարևելյան կողմում գետի հոսանքի ուղղությամբ տարածվում են անտառներ։


== Պատմություն ==
Առաղը VII դարում հիշատակվել է որպես քաղաք։
Գյուղն ավերվել է առաջին համաշխարհային պատերազմի տարիներին։ Բնակչության մի մասը զոհվել է Մեծ եղեռնի ժամանակ, մյուսը՝ գաղթել տարբեր երկրներ։


== Բնակչություն ==
1881 թվականին ուներ 427 հայ բնակիչ։


== Տնտեսություն ==
Զբաղվում էին երկրագործությամբ, այգեգործությամբ, բանջարաբուծությամբ, անասնապահությամբ։ Գյուղը տեղական ճանապարհով կապված էր Մուշ քաղաքի հետ։


== Պատմամշակութային կառույցներ ==
Առաղում կար 831 թ.-ին կառուցված եկեղեցի, ինչպես նաև ավելի հին բնակավայրի ու գերեգմանոցի մնացորդներ։ Առաղի հարավարևելյան կողմում գտնվում էր Մշո Սուրբ Առաքելոց վանքը։ Մառնիկ կոչված բլրի լանջին գտնվել է Կարմիր վանք եկեղեցին, որն եղել է գրչության կենտրոն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ադափազար

Ադափազար (թուրքերեն՝ Adapazarı), քաղաք է Թուրքիայի հյուսիս-արևմտյան մասում, Սաքարյայի մարզում, Բոսֆորից մոտ 120 կմ արևելք, Սաքարիա գետի ձախ ափին։ Ըստ 2008 թ.-ի տվյալների քաղաքի բնակչությունը կազմում է 377 683 մարդ։ Ադափազարում կա Տոյոտա ավտոապրանքանիշի գործարան։


== Պատմություն ==
Սկզբնապես Ադափազարը եղել է փոքրիկ գյուղ, որ հիմնադրել էին XIV դարում Լենկթեմուրի արշավանքի ժամանակ Սեբաստիայից գաղթած հայերը, ցամաքած լճի տեղում՝ կոչելով Տոնիկաշեն (գյուղի առաջնորդի անունով)։ Հետագայում հայեր են եկել Ակնից, Թոքաթից, Պարսկաստանից և Եվրոպայից, ավելի ուշ՝ Կեսարիայից, Պարտիզակից և այլն։ Թուրքերը Ադափազարում բնակություն են հաստատել, երբ այդ հայկական բնակավայրը շեն գյուղաքաղաք է դարձել, այնուհետև շրջակա վայրերից եկել են հույներ։ Կ. Պոլսի գրավումից հետո թուրքերը երկրի վարչական բաժանումը որոշելիս գյուղաքաղաքն անվանել են «Ադա» (կղզի), իսկ որոշ ժամանակ նաև՝ «Սամըրսագ Ադասը» («Սխտորի կղզի», շատ սխտոր արտադրելու համար)։ Ավելի ուշ, որպես բանուկ շուկա, անվանել են Ադաբազար։


== Ադափազարը Մեծ եղեռնի ժամանակ ==
Մեծ եղեռնի նախօրեին Ադափազարն ուներ 30.000 բնակիչ, կեսից ավելին՝ հայեր, որոնք զբաղվում էին առևտրով, արհեստներով, երկրագործությամբ, պտղաբուծությամբ և շերամապահությամբ։ Ունեին հատուկ խոսվածք։
Հայերը կենտրոնացել էին եկեղեցիների անուն կրող չորս թաղամասերում՝ Ս. Հրեշտակապետի, Ս. Կարապետի, Ս. Լուսավորչի և Ս. Ստեփանոսի։ Յուրաքանչյուր եկեղեցի ուներ տղաների և աղջիկների նախակրթարաններ և մանկապարտեզներ՝ Արամյան-Գայանյան, Ներսեսյան-Սանդուխտյան, Ռուբինյան-Հռիփսիմյան և Մեսրոպյան-Նունյան։ 1909 թվականին բացվեց կենտրոնական երկրորդական վարժարանը՝ տղաների համար, իսկ 1912 թվականին՝ աղջիկների լրացուցիչ դասընթացը։ Գործում էր նաև «Մանուշակ» մանկապարտեզ-նախակրթարանը և բողոքականների «Հայուհեաց» իգական գիշերօթիկ վարժարանը։ Յուրաքանչյուր թաղ ուներ թաղական խորհուրդ։ Առաջին համաշխարհային պատերազմից առաջ Ա-ում հայերն ունեին իրենց հասարակական կազմակերպությունները. Կրթասիրաց ընկերությունը, Ընթերցասիրաց միությունը՝ հարուստ գրադարան-ընթերցարանով, Ազգային ժողովատեղիի միությունը։
Գործում էին նաև թատերախմբեր, երգչախումբ, կանանց բարեսիրական կազմակերպություններ։ 1910 թվականից լույս էր տեսնում «Երկիր» թերթը, որը 1911 թվականից տպագրվում էր Կ. Պոլսում։ Ադափազարի բարբառի «Ատրուշան» տպարանում, 1912 թվականին տպագրվել է «Բութանիա» շաբաթաթերթը։ 1915 թվականին Ադափազարի հայ բնակչությունը տեղահանվեց և կոտորվեց։ 1918 թվականի զինադադարից հետո շուրջ 4000 հայեր վերադարձան, և հայկական կյանքն սկսեց վերակենդանանալ։ Սակայն 1921 թվականի ամռանը՝ հունական բանակի նահանջի ժամանակ, բոլոր հայերը հեռացան Զմյուռնիա, Հունաստան և այլ երկրներ։


== Բնակչություն ==


== Քույր քաղաքներ ==
 Դելֆտ (Նիդեռլանդներ)
 Շումեն (Բուլղարիա)
 Լուիսվիլ, (ԱՄՆ)
 Սուխում (Վրաստան)
Զարդարիկ

Զարդարիկ, հայկական իգական անուն։ Զարդար անվան փաղաքշական ձևն է։


== Գործածություններ ==
Զարդարիկ, կին Թումայի, որ մահացավ 1410 թվականին։
Զարդարիկ, հիշատակվել է 1586 թվականին։


== Ծանոթագրություններ ==
Մասրենի Ղազարյանի

Մասրենի Ղազարյանի (լատ.՝ Rosa kazarjanii), վարդազգիների ընտանիքի մասրենի ցեղի բույս։


== Նկարագրություն ==
Տերևաթափ թուփ է, մինչև 1 մ բարձրությամբ։ Տերևները և տերևակիցները խիտ մազմզուկապատ են։ Տերևիկները 5-7 հատ են, էլիպսաձև, կլոր հիմքով, ատամնաեզր։ ճյուղերը ծածկված են բարակ, միանման, համարյա ուղիղ փշերով։ Ծաղիկները միայնակ են։ Պսակը սպիտակ է։ Հասուն հիպանթիումը գնդաձև է, սևավուն։ Բաժակը մնում է պտղի վրա։


== Տարածվածություն ==
Տարածված է Կովկասում։ Հայաստանի տարածքում հանդիպում է Արարատյան դաշտի նախալեռնային գոտում (Գառնի, Գեղարդ), որտեղ աճում է չոր, քարքարոտ լանջերում։


== Կիրառություն ==
Օգտագործվում է որպես չորադիմացկուն և ցրտադիմացկուն պատվաստակալ։


== Ծանոթագրություններ ==
(5580) Շարիդակե

(5580) Շարիդակե (անգլ.՝ Sharidake), աստերոիդ աստերոիդների հիմնական գոտում։ Հայտնաբերվել է 1988 թվականի սեպտեմբերի 10-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,255295 ա. մ., առավելագույնը մոտենում է 1,9096 ա. մ. հեռավորության վրա և հեռանում 2,601 ա. մ.։ Արեգակի շուրջ մեկ ամբողջական պտույտ է կատարում 1237,1 երկրային օրվա ընթացքում, իր ուղեծրով շարժվելով միջինում 0,291004 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5580) Շարիդակե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Այխենաու

Այխենաու (գերմ.՝ Eichenau) կոմունա Գերմանիայում, Բավարիայում։
Ենթարկվում է Վերին Բավարիայի ղեկավարությանը։ Մտնում է Ֆյուրստենֆելդբրուկ շրջանի կազմի մեջ։ Բնակչությունը կազմում է 11961 մարդ (2010 թվականի դեկտեմբերի 31-ի տվյալներով)։ Զբաղեցնում է 6,98 կմ քառ. տարածք։ Պաշտոնական կոդը՝ 09 1 79 118:


== Ծանոթագրություններ ==


== Արտաքին հղումներ ==
Պաշտոնական էջ
Light Me Up

Light Me Up – ամերիկյան The Pretty Reckless ալտերնատիվ ռոք խմբի դեբյուտային երաժշտական ալբոմը, որը թողարկվել է 2010 թվականի օգոստոսի 27–ին։


== Ձայնագրության պատմությունը ==
Ալբոմի ձայնագրությունը սկսվել է 2008 թվականին՝ երբ խմբի վոկալիստ Թեյլոր Մոմսենը հավաքեց այդ երաժշտական խումբը։ Մինչ The Рretty Reckless խմբի ալբոմի ամբողջական թողարկմանը երկու ամիս հանդես էին գալիս նույնանուն EP, որտեղ մտնում էին ձորս երգեր, որոնք մտնում էին ալբոմի երգերի մեջ։ Արդյունքում Zombie երգը չէր մտնում Light Me Up ալբոմի ստեղծագործությունների մեջ։


== Սինգլներ ==
«Make Me Wanna Die» սինգլը թողարկվել է 2010 թվականի մարտի 30–ին ԱՄՆ–ում և մայիսի 13–ին Միացյալ թագավորությունում։
«Miss Nothing» երկրորդ սինգլը թողարկվել է 2010 թվականի օգոստոսի 23–ին միայն Միացյալ թագավորությունում։
«Just Tonight» երրորդ սինգլը թողարկվել է 2010 թվականի նոյեմբերի 9–ին ռադիոյում և դեկտեմբերին դուրս եկավ վաճառքի։


== Ստեղծագործությունների ցուցակ ==
Ալբոմի բոլոր երգերը գրել են Թեյլոր Մոմսենը, պրոդյուսեր Քաթո Հվանդվալոն և Բեն Ֆիլիփսը։


== Քննադատների արձագանքը ==
Ալբոմը ստացել է քննադատների ծիծաղելի արձագանքը։ Blare ամսագիրը ալբոմը գնահատել է 5–ից 4 բալ, նշելով, որ «լիրիկական բաղկացուցիչ Light Me Up–ը ընդգրկում է կյանքի թռիչքներն ու անկումները, ինչպես նաև այն ամենը, ինչը գտնվում է համարձակության, ուժի և ցավի արտահայտման միջև»։ Digital Spy–ը ալբոմը գնահատել է 5–ից 3 բալ և քննադատել Թեյլոր Մոմսենի երգելու ձևը․ «Երբ Մոմսենը դադարում է անհանգստանալ նրա մասին, որ պետք է այդ անիծյալ հարդ ռոքը, մեր առաջ հայտնվում է փոփ–աստղ։ Review Rinse Repeat կայքը ենթարկել է խիստ քննադատության երգերի տեքստի վերաբերյալ, բայց լավ է արտահայտվել Թեյլոր Մոմսենի վոկալի մասին։


== Շքերթներում հորիզոնականներրը ==


== Թողարկման ժամանակագրությունը ==


== Ծանոթագրություններ ==
Գվարդեյսկոե (գյուղ, Վիբորգսկի շրջան)

Անվան այլ կիրառումների համար տե՛ս՝ Գվարդեյսկոե (այլ կիրառումներ)Գվարդեյսկոե (ռուս.՝ Гвардейское), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 229 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(4548) Վիյլեն

(4548) Վիյլեն (անգլ.՝ Wielen), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,285137 ա. մ., առավելագույնը մոտենում է 2,1386 ա. մ. հեռավորության վրա և հեռանում 2,4317 ա. մ.։ Արեգակի շուրջ մեկ ամբողջական պտույտ է կատարում 1261,73 երկրային օրվա ընթացքում, իր ուղեծրով շարժվելով միջինում 0,285322 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4548) Վիյլեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Air Austral

Air Austral, Ֆրանսիայի խոշորագույն ավիաընկերություններից է։ Իրականացնում է հիմնականում ուղևորատար չվերթներ դեպի՝ Ֆրանսիա, Հարավային Աֆրիկա, Ավստրալիա և Նոր Կալեդոնիա։ 2012 թվականին ընկերությունը բաղկացած էր 900 աշխատակցից։ Ավիաընկերությունը մտել է Միջազգային օդային տրանսպորտի ասոցիացիա։


== Պատմություն ==
Ավիաընկերությունը հիմնադրվել է 1975 թվականի դեկտեմբերին, գործարար Ջերարդ Էտեվոմի կողմից։ Ավիաընկերությունը նույն թվականին դարձել է առաջին առևտրային ընկերություններից մեկը Ռեյունիոնում։ 1977 թվականի օգոստոսին ավիաընկերությունը բարեհաջող իրականացրել է իր առաջին չվերթը։ 1986 թվականին ավիաընկերությունը իր անվանումը փոխել է՝ Air Réunion։
1990 թվականի հոկտեմբերին ավիաընկերությունը միացավ Sematra ավիաընկերության հետ, և սկսեցին համատեղ թռիչքներ իրականացնել։ Նույն թվականի հունիսին ավիաընկերությունը ստացավ իր առաջին Boeing 737—500 օդանավը։ 2000 թվականին ավիընկերությունը ստանում է նոր ինքնաթիռ՝ ATR 72-500, որով իրականացնում է տարածաշրջանային չվերթներ։ 2003 թվականին ավիաընկերությունը բացում է իր առաջին երկարաժամկետ չվերթը դեպի Փարիզ։ 2012 թվականի ապրիլին ավիաընկերությունը պատվիրում է Boeing 777-200LR օդանավը։


== Ավիաընկերության երթուղին ==
2011 թվականի դեկտեմբերին ավիաընկերությունը չվերթներ է իրականացրել հետևյալ երկրներում՝։

 Ավստրալիա
Սիդնեյ
 Ռուսաստան
Մոսկվա
Սանկտ Պետերբուրգ
Դոնի Ռոստով
Կրասնոդար
Անապա
Սոչի

Բորդո
Լիոն
Մարսել
Նանտ
Փարիզ
Թուլուզ
 Մադագասկար
Անտանանարիվու
 Մավրիկիոս
 Վրաստան
Թբիլիսի


== Չվերթը ==
2010 թվականի դեկտեմբերին ավիաընկերության չվերթը բաղկացած էր հետևյալ ինքնաթիռներից՝։


== Ծանոթագրություններ ==


== Արտաքին հղումներ ==
Ավիաընկերության պաշտոնական կայք Air Austral (անգլ.)
Ավիաընկերության պաշտոնական կայք Air Austral (ֆր.)
Լոմակի (գյուղ, Լուբնիի շրջան)

Լոմակի (ուկրաիներեն՝ Ломаки), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Լոմակի գյուղում բնակվում էր 233 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միրոնովկա (գյուղ, Զոլոչևի շրջան)

Անվան այլ կիրառումների համար տե՛ս՝ ՄիրոնովկաՄիրոնովկա (ուկրաիներեն՝ Миронівка), գյուղ Ուկրաինայի Խարկովի մարզի Զոլոչևի շրջանում։ Հիմնադրվել է 1700 թվականին։
2001 թվականի տվյալներով Միրոնովկա գյուղում բնակվում էր 140 մարդ։ Բնակավայրը զբաղեցնում է 0,918 կմ² տարածք։ Բնակչության խտությունը կազմում էր 152,51 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերվերի

Վերվերի (Վեր-վեր, Վերվերուկ), պարը համայնքային պար է, որը պատկանում է «երկու գնալ, մեկ դառնալ» պարերի ընտանիքին։


== Ստուգաբանություն ==
«Վեր» արմատը կամ «վերանալ» բայը նշանակում է ձգտել դեպի վեր, բարձրանալ, աճել։ Այսպիսի ուրախ, ցնծալի պարերի առաջնորդները կոչվել են «վերվերիչներ», որոնք պետք է իրենց բարձր թռչելու արվեստով օրինակ ծառայեին երիտասարդների համար։


== Խորհուրդը ==
Բովանդակությամբ վերվերին կապված է նախնիների պաշտամունքին, կենդանական և բուսական աշխարհի պտղաբերության աճի, երիտասարդ սերնդի բազմացման ու հասակի բարձրացման հմայություններին։ Կոմիտասի բնութագրությամբ վերվերին «թռնոցի» պար է, կատարվում է միշտ արագ տեմպով։


== Պարային քայլեր ==
«Վեր-վեր» տեսակի պարաձևի նմուշներից մի քանիսում ձեռքերը բռնում են ուսերից՝ ուս-ուսի, որի ժամանակ պարողներն իրենց թաշկինակները՝ «յայլուխները», ամրացնում են գոտկատեղից։ Պարաշրջանը ձեռքերով փակելը կարող էր կրել նաև նմանակող բնույթ, քանզի այսպիսի շուրջպարը վերաբերվում էր նաև աստղերի պաշտամունքին։ Աստղերի հետ էր կապված պտղաբերությունը երկրի վրա, ինչպես նաև պսակի ձևը։ Պարը բաղկացած է 2 հատվածից՝ դանդաղ «ծանդըր» և արագ։ Դանդաղ հատվածի պարային քայլերն են.

աջ ոտքը դրվում է դեպի աջ
ձախ ոտքը խաչվելով անցնում է աջ ոտքի վրայով
աջ ոտքը կրկին դրվում է դեպի աջ
խաղում է ձախ ոտքը, ապա դրվում է դեպի ձախ
խաղում է աջ ոտքըԱրագ հատվածի պարային քայլերն են.

ձախ ոտքի վրա կատարվում է թռիչք և աջ ոտքը դրվում է դեպի աջ
ձախ ոտքը խաչվելով անցնում է աջ ոտքի վրայով
երկու ոտքով թռիչք է կատարվում դեպի աջ
խաղում է ձախ ոտքը
երկու ոտքով թռիչք է կատարվում դեպի ձախ
խաղում է աջ ոտքը


== Ծանոթագրություններ ==


== Արտաքին հղումներ ==
Վերվերի պարը «Կարին» համույթի կատարմամբ
Վերվերի- ուսուցողական հոլովակ
«Ուս ուսի» Վեր վերի
Էդմոնտոն

Էդմոնտոն (անգլ.՝ Edmonton), քաղաք Կանադայի հարավ արևմուտքում, Հյուսիսային Սասկաչևան գետի ափին։
Հիմնադրվել է 1795 թվականին։ Ալբերտա նահանգի վարչական կենտրոնն է։ Բնակչությունը 2012 թվականի դրությամբ 817 498 մարդ։ Մակերեսը 684 կմ², միջին բարձրությունը ծովի մակարդակից՝ 668 մ։


== Ծանոթագրություններ ==


== Արտաքին հղումներ ==

քաղաքի պաշտոնական կայքը
Սչաստլիվկա (այլ կիրառումներ)

Սչաստլիվկա, կարող է վերաբերել՝

Սչաստլիվկա - գյուղ, Ուկրաինայի Կիրովոգրադի մարզի Նովոուկրաինկայի շրջանում
Սչաստլիվկա - գյուղ, Ուկրաինայի Նիկոլաևի մարզի Դոմանյովկայի շրջանում
Մուլք (Էրզրումի գավառ)

Անվան այլ կիրառումների համար տե՛ս՝ Մուլք (այլ կիրառումներ)Մուլք, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 11 կմ հյուսիս-արևմուտք։


== Բնակչություն ==
XX դարի սկզբին ուներ 30 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ֆիլիպոկ

Ֆիլիպոկ (ռուս.՝ Филипок ), խորհրդային մուլտպիլմիկացիոն ֆիլմ, որը նկարահանվել է 1982 թվականին, ռեժիսոր Ռոզալի Զելմայի կողմից, ըստ Լև Տոլստոյի համանուն հեքիաթի մոտիվների։


== Սյուժե ==
Սյուժեն պատմում է մի հետաքրքրասեր տղայի մասին։ Ֆիլիպոկը, որին մայրը հենց այդպես է անվանում, հետաքրքրվում է այն ամենով, ինչ ինքը տեսնում է։ Ի տարբերություն իր մյուս հասակակիցների՝ նա շատ է ցանկանում սովորել և նույնիսկ նախանձում է ավագ երեխաներին՝ հետևելով, թե ինչպես են նրանք առավոտյան դպրոց գնում։ Նա ինքն էլ է ուզում դպրոց գնալ։ Բայց քանի որ նա փոքր էր, մայրիկը չէր թողում տնից դուրս գալ։ Մի օր Ֆիլիպոկը խիզախություն է հավաքում, հագնում է իր մեծ վերարկուն և վազելով գնում է մեծ երեխաների մոտ։ Նա նույնիսկ հասնում է դպրոցի դարպասին, բայց այնտեղ վախենում է պահակից և վերադառնում տուն։ Այդ անհաջողությունից հետո սովորելու ցանկությունը չի կորում, և Ֆիլիպոկը որոշում է կրկին փորձել, և երբ նա դպրոց է մտնում, երեխաներն ու ուսուցիչներն ուրախությամբ ընդունում են նրան։


== Հեղինակներ ==
Հեղինակները ներկայացված են ըստ մուլտֆիլմի լուսագրերի։


== Վերաթողարկում ==
ԽՍՀՄ-ում և Ռուսաստանում 1990-ական թվականներին մուլտֆիլմը VHS ձևաչափով թողարկվել է «Էկրան» ստեղծագործական միության ամենահայտնի մուլտֆիլմերի հավաքածուի մեջ.
Բացի այդ, մուլտֆիլմը DVD ձևաչափով բազմիցս թողարկվել է մուլտֆիլմերի հավաքածուներում։

«Ռոբինզոն Կուզյա», Թողարկում 2. Մուլտֆիլմերի հավաքածու (Մաստեր Թեյփ)
«Վագրիկը և նրա ընկերները», մուլտֆիլմերի ժողովածու (Սոյուզտելեֆիլմ)
«Երեք արջերը» մուլտֆիլմերի ժողովածու (Խոշոր պլան)
«Դիմավրեք տատիկին» մուլտֆիլմերի հավաքածու (Մագնատ)


== Տես նաև ==
2010 թվականի սեպտեմբերից Ս․ Էյզենշտեյնի անվան կինոարվեստի գրադարանում անցկացվում են Լև Տոլստոի մահվան 100–ամյա տարելիցի նվիրված դասախոսություններ և ցուցադրություններ։ «Լեո Տոլստոյը և կինոն։ Էկրանավորման առաջին դարը» շարքի շրջանակներում կայացել է ըստ Լև Տոլստոյի ստեղծագործությունների մոտիվների ստեղծված հայրենական մուլտիպլիկացիայի ցուցադրություն.

«Կրակոց», 2003, «Կլասիկա», Մարիանա Նովոգրուդսկայա,
«Երեք արջեր», 1958, «Սոյուզմուլտֆիլմ», Ռոման Դավիդով,
«Կարապներ», 1983, «Էկրան» ստեղծագործական միություն, Մարիանա Նովոգրուդսկայա,
«Ցատկ», 1980, Սվերդլովսկի կինոստուդիա, Գալինա Տուրգենևա,
«Երեք արջեր», 1984, «Էկրան» ստեղծագործական միություն, Աիդա Զյաբլիկովա,
«Բռնվի՛ր, ձուկ», 1983, Սվերդլովսկի կինոստուդիա, Գալինա Տուրգենևա,
«Ֆիլիպոկ», 1982, «Էկրան» ստեղծագործական միություն, Ռոզալիա Զելմա։


== Ծանոթագրություններ ==


== Արտաքին հղումներ ==
«Էկրան» ստեղծագործական միություն
Թուրքիան՝ թուրքերի համար

«Թուրքիան՝ թուրքերի համար» (թուրքերեն՝ Türkler için Türkiye), Թուրքական Հանրապետության հիմնադիր և առաջին նախագահ Մուստաֆա Քեմալ Աթաթուրքի նշանաբանը, որի վերածվել էր քաղաքական նպատակի՝ Թուրքիայի Հանրապետությունը բոլոր մյուս ազգություններից ազատելու և միատարր բնակչություն ստեղծելու համար։
Իրականում՝ «Թուրքիան՝ թուրքերի համար» նշանաբանը համարվում է պանթուրքիզմի գաղափարախոսության մի մաս։ Այս նշանաբանը քաղաքական ուղեծիր էր և Թուրքիայում արտահայտվում էր բացեիբաց։


== Պատմություն ==
Լոզանի պայմանագիրը ևս չօգնեց հայերին և Թուրքիայի տարածքում ապրող մյուս քրիստոնյա ժողովուրդներին ապրել առավել բարեկեցիկ կյանքով։
Թեև՝ Լոզանի պայմանագիրը, որպես այդպիսին ուղղված էր Թուրքիայում ժողովրդավարության բարձրացման։ Թուրքական ոստիկանությունը անտարբեր էր հայերի նկատմամբ տեղի ունեցող բռնությունների նկատմամբ։
Թուրքիայում բնակվող հայերի համար միակ ապահով վայրը համարվում էր Կոստանդնուպոլիսը, որը գտնվում էր Թուրքիայի Եվրոպական հատվածում։ Պոլսում հայերը հնարավորինս կարող էին հավաքական կյանք վարել։
Հայկական վեց վիլայեթների տարածքի մեծ մասը զինվորական գոտի էր հայտարարվել և այնտեղ ճամփորդելն արգելված էր, իսկ զբոսաշրջիկի կարգավիճակով Թուրքիայի տարածք մտնող հայերը պետք է ստորագրություն հանձնեին, որ իրենց կալվածքները կառավարությունից հետ չպիտի պահանջեն։
Այս շրջանում Լոզանի պայմանագիրը մի հասարակ մոռացված թուղթ էր։ Ազգային փոքրամասնությունների հանդեպ Մուստաֆա Քեմալ Աթաթուրքի որդեգրած քաղաքականությունը երկիրը տանում էր դեպի միատարր բնակչության հաստատման։
1930 թվականի օգոստոսի 31-ին թուրքական «Միլլիեթ» թերթը վարչապետ Իսմեթ Ինյոնյուի անունից հայտարարում էր.

Նույն թերթը սեպտեմբերի 30-ին հրապարակեց նաև Թուրքիայի արդարադատության նախարարի պաշտոնական հայտարարությունը, որտեղ նշվում էր՝

Հայտարարությունները ուղեկցվեցին գործնական քայելով։ «Թուրքիան՝ թուրքերի համար» գաղափարախոսության առաջին գործնական քայլերն էին հավելյալ տուրքերի և խտրական օրենքների ավելացումը։
Ճնշումների և սահմանափակումների ենթարկվեցին Թուրքիայի տարածքում գտնվող հայկական եկեղեցիները և դպրոցները, իսկ մշակութային կոթողները ավերվեցին։ Զուգընթաց շարունակվում էր ճնշումները հայերի նկատմամբ։


== Ծանոթագրություններ ==
Փառամոլություն

Փառամոլություն, բնավորության բացասական գիծ, որը դրսևորվում է ամեն կերպ փառքի հասնելու, իրեն ուրիշներից բարձր դասելու, սնապարծության և այլ ձևերով։ Հատուկ է ավտորիտար անձանց և ծայրահեղ դեպքերում կարող է հանգեցնել բարոյազանցությունների և օրենքների խախտման։ Փառամոլությունը սխալ դաստիարակության հետևանք է և պետք է կանխվի դեռևս վաղ մանկության տարիքում։


== Տես նաև ==
Դանինգ-Կրյուգերի էֆեկտ
Հուբրիս
Հպարտություն
Մեծության մոլորություն
Նարցիսիզմ


== Ծանոթագրություններ ==
Ռոլլտոն

«Ռոլլտոն»՝  սննդամթերքների ապրանքանիշ, ներկայացված է Ռուսաստանի, Ուկրաինայի, ԱՊՀ երկրների, ԵՄ երկրների, Աֆրիկայի և Ասիայի տարածքում։ Արտադրվում է Mareven Food Holdings դուստր ձեռնարկությունների կողմից՝ ՕՕՕ «Մարեվեն ֆուդ Սենտրալ» (Ռուսաստան), ՕՕՕ «Մարեվեն ֆուդ Ուկրաինա» (Ուկրաինա), ՏՕՕ «Մարեվեն ֆուդ Տյան Շան» (Ղազախստան) կազմակերպություններ։
«Ռոլլտոն» բրենդի ներքո թողարկվել է կիրառությամբ հարմար խոհարարական արտադրանք՝ արագ պատրաստվող լապշա, ազգային մակարոնեղեն, կարտոֆիլի պյուրե, արգանակ, խավարտ և համեմունքներ։
2014 թվականից համարվում է արիշտայի գլխավոր վաճառող արագ պատրաստման սեգմենտում՝ ռուսական շուկայում, գնային առումով առաջ անցնելով մրցակցից՝ «Դոշիրակ» արագ պատրաստվող արիշտայից։


== Նմուշակազմ ==
1998 թվականին՝ Մոսկվայի մարզի Սերպուխով քաղաքում, սահմանվել է արիշտայի արագ պատրաստման առաջին գիծը, 1999 թվականին թողարկվել է առաջին արտադրանքը։ Սերպուխովսկի շրջանից հետո սկսել է նոր ձեռնարկության կառուցումը՝ ավտոմատացված արտադրական գծերով, որը աշխատանքի է անցել 2001 թվականից։
2000 թվականին «Ռոլլտոն» բրենդի ներքո սկսվել է թողարկվել կարտոֆիլի պյուրե՝ բաժակներով։
2002 թվականին «Ռոլլտոն»-ը մեկնարկել է արգանակի արտադրություն՝ թեթև փաթեթավորմամբ։
2013 թվականին «Ռոլլտոն» բրենդի ներքո սկսվել է թողարկվել նաև ազգային մակարոնեղեն։
2017 թվականի դրությամբ, «Ռոլլտոն» ապրանքանիշի ներքո թողարկվել է ավելի քան 30 տեսակ արտադրանք։


== Արտադրող ==
«Ռոլլտոն» ապրանքանիշի արտադրությունը 2018 թվականին ներկայացվել է երկու գործարաններում՝ Ռուսաստանում, մեկ գործարան Ուկրաինայում և մեկ գործարան Ղազախստանում։
Մինչև 2007 թվականը «Ռոլլտոն» ապրանքանիշի արտադրանքը արտադրվել է DHV-S ՓԲԸ-ի կողմից։ 2007 թվականից «Ռոլլտոն» արտադրվել և վաճառվել է DHV-S ՓԲԸ-ի իրավահաջորդ ՕՕՕ «Մարեվեն ֆուդ Սենտրալ» կազմակերպության կողմից։ 2018 թվականին ՕՕՕ «Մարեվեն ֆուդ Սենտրալ» ներկայացուցչություն է բացվել Տաշքենդում (Ուզբեկստան)։
2011 թվականից «Ռոլլտոն» ապրանքանիշի արտադրանքը սկսվել է արտադրվել նաև Mareven Food Holdings դուստր կառույցում՝ Բելայա Ցերկով քաղաքում (Կիևի մարզ, Ուկրաինա), «Մարևեն ֆուդ Ուկրաինա»։
2016 թվականին սկսվել է մակարոնեղենի և կիսաֆաբրիկատների արտադրանքների գործարանի կառուցումը՝ Կապշագայ քաղաքում (Ալմատինյան մարզ, Ղազախստան)։ 2018 թվականի ապրիլին գործարանում հաջողությամբ խմորային արտադրության փորձարկում է կատարվել։


== Վարկանիշ ==
2007 թվականին Ֆորբսի «Թոփ 50 ռուսական ամենահայտնի բրենդները» ցուցակում «Ռոլտտոն»-ը զբաղեցրել է 37-րդ տեղը։
«50 ռուսական ամենավաճառված բրենդները» վարկանիշում՝ 38-րդ տեղը։
2009 թվականին՝ 21-րդ տեղը։


== Ծանոթագրություն ==


== Արտաքին հղումներ ==
Официальный сайт «Роллтон».
Իտալիայի դրամահատման և տպագրության ինստիտուտ

Իտալիայի դրամահատման և տպագրության ինստիտուտ (Istituto Poligrafico e Zecca dello Stato), հիմնադրված լինելով 1928 թվականին, տեղակայված է Պիացա Ջուզեպպե Վերդի-ում (Piazza Giuseppe Verdi), Հռոմ։ 
Իտալական մետաղադրամների, անձնագրերի և փոստային նամականիշերի արտադրության հետ միասին, այն ծառայություններ է մատուցում Վատիկան քաղաք-պետությանը, Սան Մարինոյին և Մալթայի ինքնիշխան ռազմական շքանշանին։ Այն հրատարակում է նաև գրքեր, տպագրված Պետական գրադարանի (Libreria dello Stato) հրատարակչային անվան տակ։
Թղթադրամներn արտադրվում են Իտալիայի բանկի (Banca d'Italia) կողմից։
2002 թվականին Իտալիայի դրամահատման և տպագրության ինստիտուտը դարձավ հանրային սահմանափակ ընկերություն (società per azioni or SpA) Իտալիայի էկոնոմիկայի և ֆինանսների նախարարությանն առընթեր (Ministero dell'Economia e delle Finanze) որպես միակ բաժնետեր։


== Տես նաև ==
Իտալիայի բանկ
Իտալական լիրա
Իտալական անձնագիր


== Ծանոթագրություններ ==


== Արտաքին հղումներ ==
Istituto Poligrafico e Zecca dello Stato
Ջենգիզ Աքթար

Ջենգիզ Աքթար (թուրքերեն՝ Cengiz Aktar, հունիսի 2, 1955(1955-06-02), Ստամբուլ, Թուրքիա), թուրք քաղաքագետ, լրագրող և գրող։ Հրապարակել է Եվրամիության և Թուրքիայի հարաբերություններին առնչվող մի շարք աշխատություններ։


== Կենսագրություն ==
Ծնվել է 1955 թվականին, Ստամբուլ քաղաքում։ Սովորել է Գալաթասարայի վարժարանում։ Ավարտելուց հետո ուսումը շարունակել է Փարիզի Սորբոնի համալսարանում։ Այնտեղ էլ 1982 թվականին Աքթարին շնորհվել է տնտեսագիտության դոկտորի աստիճան. ։
Այժմ դասավանդում է Բահչեշեհիրի համալսարանում։ Դասավանդել է նաև Գալաթասարայի համալսարանի միջազգային հարաբերությունների ֆակուլտետում։
Ջենգիզ Աքթարը Եվրամիությանը Թուրքիայի անդամակցության կողմնակիցներից է, ունի Եվրամիություն-Թուրքիա հարաբերությունների վերաբերյալ բազմաթիվ աշխատանքներ։
1989-1994 թվականներին աշխատել է ՄԱԿ-ում և ԵՄ-ում․ զբաղվել է գաղթի խնդիրներով և քաղաքական ապաստարան տրամադրելու քաղաքականության հետազոտությամբ։
1994-1999 թվականներին ղեկավարել է ՄԱԿ-ի առաքելությունը Սլովենիայում։ Ընդհանուր առմամբ Ջենգիզը ՄԱԿ-ում աշխատել է 22 տարի։
1999 թվականին Աքթարը ծանոթացել է հայազգի լրագրող Հրանտ Դինքի հետ։ 2007 թվականին թուրքի ազգայնամոլ Օգյուն Սամաստի կողմից Դինքի սպանությունից հետո, Աքթարը և նրա մի շարք համախոհները խնդրագիր կազմեցին, որով կոչ էին անում թուրքերին ներողություն խնդրել հայերից 1915 թվականի իրադարձությունների համար։ Ըստ Աքթարի՝ Թուրքիան պետք է ճանաչի Հայոց ցեղասպանությունը։ 
«Հայե՛ր, ներեցեք մեզ» անունը ստացած խնդրագիրը ստորագրել է 32.000 մարդ։


== Անձնական կյանք ==
Ամուսնացած է, ունի երկու դուստր։


== Ծանոթագրություններ ==


== Գրքեր ==
Aktar, Cengiz (1993), Turkiye'nin batililastirilmasi (Inceleme dizisi), Istanbul: Ayrinti Yayinlari, ISBN 978-9755390376 
Aktar, Cengiz (2004), L'occidentalisation de la turquie : essai critique, Paris: Éditions L'Harmattan, ISBN 9782858025701 
Aktar, Cengiz (2004), Lettres aux turco-sceptiques : La Turquie et l'Union européenne, Paris: Actes Sud, ISBN 978 2742752614 
Aktar, Cengiz (2010), L'Appel au Pardon, des Turcs s'adressent aux Arméniens, Paris: CNRS Éditions, ISBN 978 2271068484
Բարթողյան

Բարթողյան, հայկական ազգանուն։


== Ազգանունը կրողներ ==
Սաթենիկ Բարթողյան (1867-1957), մշակութային գործիչ։
Տելեմաք Բարթողյան (1872-1937), թղթակից։


== Տես նաև ==
Բարթուղյան


== Ծանոթագրություններ ==
Մուրոմսկոե (գյուղ, Զելենոգրադսկի շրջան)

Անվան այլ կիրառումների համար տե՛ս՝ Մուրոմսկոե (այլ կիրառումներ)Մուրոմսկոե (ռուս.՝ Муромское), գյուղ Ռուսաստանի Կալինինգրադի մարզի Զելենոգրադսկի շրջանի կազմում։
Բնակչությունը 2010 թվականին գրանցված տվյալներով կազմում էր 666 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կուկարինո (գյուղ, Լեժնևսկի շրջան)

Կուկարինո (ռուս.՝ Кукарино), գյուղ Ռուսաստանի Իվանովոյի մարզի Լեժնևսկի շրջանի կազմում։
Բնակչությունը վերջին գրանցված տվյալներով կազմում էր 600 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ցրդուտի լեռնաշղթա

Ցրդուտի լեռնաշղթա, Գեղամա լեռնավահանի հարավարևմտյան ճյուղավորությունը՝ Հայաստանի Արարատի մարզում։ Երկարությունը 10 կմ է, առավելագույն բարձրությունը՝ 2114 մ (Ցրդուտ լեռնագագաթ)։
Կազմված է կավճի նստվածքահրաբխածին, պլիոցենի ու անթրոպոգենի հրաբխային ապարներից։ Կատարային մասը ժայռոտ է, լանջերը՝ զառիթափ՝ կտրտված բազմաթիվ հովիտներով, տեղ-տեղ կան սողանքներ ու քարաթափվածքևեր։ Ջրբաժան է Վեդի գետի Ցրդուտ և Ապիտակջուր վտակների միջև։ Լանդշաֆտը լեռնատափաստանային է, բարձրադիր գոտում՝ լեռնամարգագետնային։
21st Century Liability

«21st Century Liability» (անգլ. թարգ.՝ 21-րդ դարի պատասխանատվություն), բրիտանացի երգիչ Yungblud-ի դեբյուտային ստուդիական ալբոմը, որը թողարկվել է 2018 թվականի հուլիսի 6-ին Locomotion Recordings, Geffen Records և Interscope Records լեյբլներում։ Նրանում ներկայացված են «21st Century Liability», «Psychotic Kids», «California» սինգլները և գլխավոր՝ «Medication» սինգլը։


== Երգացանկ ==
Տվյալները վերցված են Qobuz կայքից։
Բոլոր երգերի հեղինակը Yungblud-ն է։


=== Ձայնագրման մասնակիցներ ===
Yungblud՝ վոկալ, կիթառ, բաս կիթառ, էլեկտրոնիկաներ
Matt Schwartz՝ կիթառ, բաս կիթառ, դաշնամուր, ծրագրավորում, միքսինգ (4-րդ, 5-րդ, 6-րդ, 7-րդ, 8-րդ, 9-րդ, 10-րդ, 12-րդ երգեր)
Martin Terefe՝ կիթառ, բաս կիթառ, դաշնամուր


== Հիթ-շքերթներ ==


== Թողարկման պատմություն ==


== Ծանոթագրություններ ==